Al die kamers het gemaklike beddens, 'n en suite-badkamer, tee- en koffiemaakgeriewe, 'n TV met DStv, en WiFi.
'n Kamer bied slaapplek aan 2 volwassenes (gaste 13 jaar en ouer) en 'n kind onder 13 jaar kan teen 'n ekstra koste op 'n slaapbank in dieselfde kamer slaap. 'n Bababed vir 'n kind onder 3 is ook beskikbaar. Dis onderhewig aan beskikbaarheid.
Die lodge het 'n gemeenskaplike eetkamer, sitkamer en kombuisie met 'n mikrogolf, yskas, vrieskas en 'n wasbak op elke verdieping. Breekware en eetgerei is op aanvraag beskikbaar.
Gaste het toegang tot Weber-braaigeriewe, slegs indien dit vooraf gereël en bevestig word.
Die lodge bied ook 'n funksie-, trou- of partytjielokaal vir 'n maksimum van 42 persone met verskillende heerlike buffet-pakkette en spyskaarte om van te kies.
Die konferensiegeriewe het plek vir 'n maksimum van 28 persone per geleentheid.
Sea Otters Lodge het 'n volledige dranklisensie en bied ook alkoholiese verversings, indien vooraf bestel.